Πινακίδες κυκλοφορίας οχημάτων της Δανίας

Οι πινακίδες κυκλοφορίας οχημάτων της Δανίας αποτελούνται από δύο γράμματα και πέντε αριθμούς. Το σύστημα αρίθμησης των πινακίδων είναι απλό, τα δύο γράμματα δεν προσδιορίζουν τίποτα παρά μόνο τη σειρά ταξινόμησης, ενώ οι αριθμοί προσδιορίζουν τον τύπο και τη χρήση του οχήματος. Στις δανέζικες πινακίδες, τα γράμματα Ι, Q, Æ, Ø δεν χρησιμοποιούνται. Το γράμμα Ο χρησιμοποιείται μόνο ως πρώτο γράμμα του συνδυασμού. Επίσης δεν χρησιμοποιούνται και οι συνδυασμοί γραμμάτων: BH, BU, CC, CD, DK, DU, ΕΕ, KZ, MU, PU, PY, SS, UD, UN και VC. Το χρώμα των πινακίδων είναι άσπρο με κόκκινο περίγραμμα και τα στοιχεία, γράμματα και αριθμοί, μαύρα. Από τον Οκτώβριο του 2009 οι πινακίδες έχουν, στο αριστερό τμήμα, μπλε πεδίο με το σήμα της Ευρωπαϊκής Ένωσης στο επάνω μέρος και το διακριτικό σημείο του Βασίλειου της Δανίας «DK» στο κάτω. 

Αρίθμηση
Ο παρακάτω πίνακας δείχνει την σειρά αριθμών που χρησιμοποιούνται στις πινακίδες ανάλογα με το είδος του οχήματος και τη χρήση του.

 Τύπος οχήματος Σειρά αριθμών Μεγάλα μοτοποδήλατα   001 - 699 Τρακτέρ  700 - 999 Ρυμουλκούμενα  10 00 - 29 99  Ρυμουλκούμενα και ημιρυμουλκούμενα   55 00 - 99 99 Μικρά μοτοποδήλατα   5 500 - 9 999 Μοτοσικλέτες  10 000 - 18 999 Τρακτέρ  19 000 - 19 499 Κοινά οχήματα (ορθογώνιο σχήμα)   20 000 - 59 999 Κοινά οχήματα (τετράγωνο σχήμα)   60 000 - 75 999 Διπλωματικά οχήματα   76 000 - 76 999 Διπλωματικά οχήματα, διεθνείς οργανισμοί   77 000 - 77 999 Φορτηγά, λεωφορεία (ορθογώνιο σχήμα)   78 000 - 87 999 Φορτηγά, λεωφορεία (τετράγωνο σχήμα)   88 000 - 97 999  Ταξί (ορθογώνιο σχήμα)   98 000 - 99 699  Ταξί (τετράγωνο σχήμα)   99 700 - 99 999

Παραπομπές

Κατηγορία:Μεταφορές στη Δανία
Δανια